Margrét Lára Viðarsdóttir

Margrét Lára Viðarsdóttir (født 25. juli 1986 i Vestmannaeyjar) er en islandsk fotballspiller. Viðarsdóttir, som er spiss, spiller for Kristianstads DFF i Damallsvenskan, samt for Islands kvinnelandslag i fotball. Hun er mestscorende gjennom tidene for landslaget, og deltok for Island i EM i 2009 og 2013.

 Tidlig liv 
Viðarsdóttir ble født i Vestmannaeyjar, og er datter av Viðar Elíasson og Guðmunda Bjarnadóttir. Viðarsdóttirs far har tidligere spilt fotball for ÍBV, og ble senere styreleder for klubben. Begge av Viðarsdóttirs brødre, Bjarni Geir Viðarsson og Sindri Viðarsson, har spilt for ÍBV, det samme hennes yngre søster, landslagsspilleren Elísa Viðarsdóttir.

 Klubbkarriere 
Viðarsdóttir spilte første kamp for ÍBV i Úrvalsdeild som femtenåring, og ble raskt en bemerket spiss i klubben. I 2004 gikk hun til rivalene Valur, og fortsatte som målfarlig spiss. Hun vant både serie og cup med Valur i 2006.

Viðarsdóttirs målteft gjorde at klubber i Europa og Nord-Amerika startet opp jakten. Hun gikk til tyske FCR 2001 Duisburg i oktober 2006. Hun scoret to mål mot tittelholderen 1. FFC Turbine Potsdam i Frauen DFB-Pokal, men mislyktes med å spille seg inn på laget. Hun vendte tilbake til Island og Valur januar 2007, hvor hjemlengsel var oppgitt som årsak.

I 2007-sesongen scoret Viðarsdóttir 38 mål på 16 seriekamper for Valur. Hun ble også kåret til Årets idrettsperson på Island dette året, foran fotballspilleren Eiður Guðjohnsen.«2007 - Margrét Lára Viðarsdóttir»   , sportpress.is. Besøkt 12. mars 2015  Hun ble toppscorer i Mesterligaen i fotball for kvinner i 2005/06, 2007/08 og 2008/09.«Margrét Lára Vidarsdóttir», fra UEFAs hjemmeside, 1. november 2011. Besøkt 12. mars 2015 

I 2008 ble Viðarsdóttir tilbudt plass på Los Angeles Sol i Women's Professional Soccer. Hun gikk i stedet til svenske Linköpings FC, med bemerkingen: «Jeg vil absolutt prøve å spille i USA en eller annen gang, men hvor jeg er nå karrieremessig, føles det bedre å spille i Sverige.»«Nya stjärnan: 'Linköping blir perfekt'» , corren.se, 26. november 2008. Besøkt 12. mars 2015  Viðarsdóttir slet med formen etter at hun kom til klubben, og startet kun fire av de tolv første kampene i sesongen, hvor hun scoret to. Hun ønsket mer spilletid i forkant av EM i 2009, og gikk til Kristianstads DFF midt i sesongpausen. Kristianstads DFF lå lavere på tabellen, men Viðarsdóttir ble gjenforent med sin tidligere trener fra Valur, Elisabet Gunnarsdottir.«Vidarsdottir byter LFC mot Kristianstad», av Per Bergsten, nt.se, 1. juli 2009. Besøkt 12. mars 2015 

Viðarsdóttir ble, sammen med Manon Melis fra LdB FC Malmö, toppscorer i Damallsvenskan 2011.«Turbine Potsdam verpflichtet Viðarsdóttir» , av Markus Juchem, womensoccer.de, 16. oktober 2011. Besøkt 12. mars 2015  I oktober 2011 signerte hun for tyske Turbine Potsdam, men hun kunne ikke spille serie- eller europacupkamper før etter 1. januar 2012, da overgangen fant sted utenfor overgangsvinduet.«Potsdam sign Vidarsdòttir, keep Kemme», fra UEFAs hjemmeside, 17. oktober 2011. Besøkt 12. mars 2015  Viðarsdóttirs andre periode i tysk fotball ble preget av skader, og hun vendte tilbake til Sverige og Kristianstads DFF etter bare sju kamper og én scoring.«Skyttedrottningen åtetvänder till KDFF», av Hector Junelind, expressen.se, 6. juni 2012. Besøkt 12. mars 2015 

Viðarsdóttir ble september 2012 undersøkt av en norsk lege, og det ble konstatert at Viðarsdóttirs skadeproblemer skyldtes kompartments syndrom. Hun ble umiddelbart operert.«Vidarsdottir tvingas till operation», av Robin Nilsson, kristianstadsbladet.se, 11. september 2012. Besøkt 12. mars 2015  I forkant av 2013-sesongen av Damallsvenskan, prøvespilte Viðarsdóttirs søster, Elísa Viðarsdóttir, for Kristianstads DFF, men fikk ikke umiddelbart kontrakt. Margrét Lára Viðarsdóttir var på sidelinjen ytterligere flere uker etter operasjonen.«Lillasyster Vidarsdottir i KDFF», av Patrik Persson, kristianstadsbladet.se, 19. mars 2013. Besøkt 12. mars 2015  Viðarsdóttir scoret 13 mål på 22 kamper i Damallsvenskan 2013-sesongen, men en graviditet offentliggjort desember samme år, satte henne på sidelinjen igjen for 2014-sesongen.«Kristianstad tappar toppspelare» , damfotboll.com, 27. desember 2013. Besøkt 12. mars 2015  En tid etter fødselen, i desember 2014, gjenopptok Viðarsdóttir treningen med Kristianstads DFF.«Margrét Lára aftur til Kristianstad», ruv.is, 16. desember 2014. Besøkt 12. mars 2015 

 Landslagskarriere 
Viðarsdóttir spilte sin første kamp for det islandske landslaget 14. juni 2003, da Island slo Ungarn 4–1 på Laugardalsvöllur.«Margrét Lára Viðarsdóttir»   , profil på KSÍs hjemmeside. Besøkt 12. mars 2015  Viðarsdóttir kom inn etter 66 minutter, og scoret fire minutter senere.

I kvalifiseringen til EM i 2009 ble Viðarsdóttir turneringens toppscorer, med tolv mål. Hun ble matchvinner med kampens eneste scoring da Island slo Frankrike på hjemmebane, og Island ble kvalifisert til sluttspillet i sin første store mesterskap. I sluttspillet, som fant sted i Finland, spilte Viðarsdóttir alle tre kampene da Island røk ut etter gruppespillet.«Margrét Lára Vidarsdóttir»   , arkivert profil på UEFAs hjemmeside, oppdatert 10. september 2009. Besøkt 12. mars 2015 

Fire år senere ble Viðarsdóttir tatt ut i Islands tropp til EM i 2013.«Familiar squad for Iceland», av Stefán Stefánsson, fra UEFAs hjemmeside, 24. juni 2013. Besøkt 12. mars 2015  Hun hadde bidratt med elleve scoringer i løpet av kvalifiseringen, inkludert scoringer i begge playoff-kampene mot Ukraina.«Iceland aiming to make most of rare opportunity» , fra FIFAs hjemmeside, 8. februar 2013. Besøkt 12. mars 2015  I åpningskampen scoret Viðarsdóttir på straffespark da Island spilte uavgjort 1–1 mot Norge, hennes 70. scoring på 89 landskamper. Island kvalifiserte seg til kvartfinalen, hvor de røk ut etter 0–4-tap for vertene Sverige.«Iceland strike late to hold Norway to draw», av Trevor Haylett, fra UEFAs hjemmeside, 11. juli 2013. Besøkt 12. mars 2015 «Mar­grét Lára kom­in með 70 mörk», mbl.is, 11. juli 2013. Besøkt 12. mars 2015 

Med Viðarsdóttir ute i permisjon, ble Sara Björk Gunnarsdóttir valgt til lagkaptein av landslagstrener Freyr Alexandersson. Etter endt permisjon ble Viðarsdóttir straks tatt ut på landslaget igjen.«Freyr Alexandersson í viðtali»  , leiknir.com, 13. januar 2014. Besøkt 12. mars 2015 

 Meritter 
 Valur 
 Úrvalsdeild: 2006, 2007, 2008
 Bikarkeppni kvenna: 2006
 Individulle 
 Toppscorer, Úrvalsdeild: 2004, 2005, 2006, 2007, 2008
 Toppscorer, Damallsvenskan: 2011
 Toppscorer, Mesterligaen i fotball for kvinner: 2006, 2008, 2009

 Referanser 

 Eksterne lenker 

 «Margrét Lára Viðarsdóttir», profil på KSÍs hjemmeside 

Kategori:Fødsler i 1986
Kategori:Islandske damelandslagsspillere i fotball
Kategori:Spillere under EM i fotball for kvinner 2009
Kategori:Spillere under EM i fotball for kvinner 2013
Kategori:Fotballspillere for Linköpings FC
Kategori:Fotballspillere for Kristianstads DFF
Kategori:Fotballspillere for 1. FFC Turbine Potsdam